|  |  |
| --- | --- |
| **innkalling til årsmøte for jf-pensjonister**Tirsdag 20. mai 2025 kl. 18.30 – Juristenes Hus |  |

**Dagsorden**

1. Godkjenning av innkalling.

2. Godkjenning av dagsorden.

3. Valg av ordstyrer.

4. Valg av referent.

5. Årsberetning.

6. Valg.

7. Eventuelt.

**Årsberetning**   
Styret har siden forrige årsmøte den 23. april 2024 bestått av: Hege Haaland, leder, Jon Fodstad, nestleder, Nils Holm, styremedlem og Grete Hillestad Hoff, styremedlem.

Det ble avholdt medlemsmøte 24. september 2024 der Nils Erik Lie holdt foredrag med tittel: «Torgersensaken – analyse av et justismord». På medlemsmøtet den 19. november 2024 holdt Kari Sønderland foredrag med tittel: «Utvikling av helseretten og forvaltningens verktøy de siste førti årene». På medlemsmøtet den 25. februar 2025 holdt Morten Ruud foredrag med tittel: «Den europeiske menneskerettskonvensjonen (EMK) 75 år». I forkant av årsmøte den 20. mai 2025 skal Erik Fossum holde foredrag med tittel: «Brønnøysundregistran - værsågod!».

Møtene har vært svært godt besøkt og på alle måter vellykket. Møtene har vært holdt dels på Thon konferansesenter i Universitetsgaten og dels i kantinen i Juristenes Hus. Møtene holder et høyt faglig nivå og er sosialt hyggelige.

**Valg**   
I henhold til vedtektenes § 4 består styret av leder, nestleder og 2 styremedlemmer som velges på årsmøtet for 2 år. På valg er leder Hege Haaland og styremedlem Nils Holm. Begge tar gjerne gjenvalg.

Forslag til kandidater til styret kan fremmes som benkeforslag på årsmøtet eller sendes styret i forkant av møtet.

**Eventuelt**

For styret

Hege Haaland

leder